C 451/20
DA
Den Europæiske Unions Tidende
28.11.2022
Anbringende — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001.
Sag anlagt den 10. oktober 2022 — LAICO mod Rådet (Sag T-629/22) (2022/C 451/24) Processprog: engelsk Parter Sagsøger: Libyan African Investment Company (LAICO) (Tripoli, Libyen) (ved advokaterne A. Bahrami og N. Korogiannakis) Sagsøgt: Rådet for Den Europæiske Union
Sagsøgerens påstande — Rådets gennemførelsesafgørelse (FUSP) 2022/1315 af 26. juli 2022 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (1) annulleres, for så vidt som den fastholder Libyan African Investment Companys (LAICO) navn på listen over enheder i bilag IV til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (2). — Rådets gennemførelsesforordning (EU) 2022/1308 af 26. juli 2022 (3) om gennemførelse af artikel 21, stk.
2, i Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr.
204/2011 (4) annulleres, for så vidt som den fastholder LAICOs navn på listen over enheder i bilag III til Rådets forordning (EU) 2016/44. — Rådet tilpligtes at betale sagsøgerens sagsomkostninger og andre udgifter i forbindelse med dette søgsmål.
Søgsmålsgrunde og væsentligste argumenter Til støtte for søgsmålet har sagsøgeren fremsat seks anbringender. 1.
Første anbringende om tilsidesættelse af Rådets afgørelse (FUSP) 2015/1333 af 31. juli 2015 og Rådets forordning (EU) 2016/44 af 18. januar 2016. 2.
Andet anbringende om tilsidesættelse af Rådets forpligtelse til løbende at revidere alle restriktive foranstaltninger for at sikre, at de fortsat bidrager til at nå de fastsatte mål. 3.
Tredje anbringende om et urigtigt skøn eller subsidiært et åbenbart urigtigt skøn begået ved opretholdelsen af sagsøgerens navn på listen over enheder, der er omfattet af restriktive foranstaltninger.
Begrundelsen for at opretholde sagsøgerens navn på den omhandlede liste stemmer ikke overens med det generelle kriterium for opførelse på listen.
Rådet opfyldte ikke sin forpligtelse til at sikre, at begrundelsen for at opretholde sagsøgerens navn på listen over enheder, der er omfattet af restriktive foranstaltninger, var i overensstemmelse med det generelle opførelseskriterium, som er fastsat i artikel 9, stk.
2, litra b), i Rådets afgørelse (FUSP) 2015/1333. 4.
Fjerde anbringende om tilsidesættelse af ligebehandlingsprincippet. 5.
Femte anbringende om proportionalitetsprincippet.